DOI: 10.14457/tu.the.2015.1061
title: ทัศนคติ และพฤติกรรมการมีส่วนร่วมเกี่ยวกับโครงการความรับผิดชอบต่อสังคม (CSR) ของฝ่ายกิจการสังคมของผู้ปฏิบัติงานการไฟฟ้าฝ่ายผลิตแห่งประเทศไทย

description: การค้นคว้าอิสระ เรื่อง “ทัศนคติ และพฤติกรรมการมีส่วนร่วมเกี่ยวกับโครงการความรับผิดชอบต่อสังคม (CSR) ของฝ่ายกิจการสังคม ของผู้ปฏิบัติงานการไฟฟ้าฝ่ายผลิตแห่งประเทศไทย” มีวัตถุประสงค์เพื่อศึกษา ทัศนคติเกี่ยวกับโครงการความรับผิดชอบต่อสังคม พฤติกรรมการมีส่วนร่วมในโครงการความรับผิดชอบต่อสังคม และ ความคาดหวังเกี่ยวกับการมีส่วนร่วมในโครงการความรับผิดชอบต่อสังคม นอกจากนี้ยังศึกษาความแตกต่างระหว่างภูมิหลังในการทำงานกับทัศนคติเกี่ยวกับโครงการความรับผิดชอบต่อสังคม ความแตกต่างระหว่างภูมิหลังในการทำงานกับพฤติกรรมการมีส่วนร่วมในโครงการความรับผิดชอบต่อสังคม และ ความสัมพันธ์ระหว่างทัศนคติมีผลกับพฤติกรรมการมีส่วนร่วมในโครงการความรับผิดชอบต่อสังคมในการศึกษาครั้งนี้ใช้ระเบียบวิจัยเชิงปริมาณ (Quantitative Research) โดยใช้แบบสอบถามเป็นเครื่องมือในการเก็บรวบรวมข้อมูลเป็นการวิจัยเชิงสำรวจ (Survey Research) ประชากรเป้าหมายที่ใช้ในการศึกษาคือผู้ปฏิบัติงานการไฟฟ้าฝ่ายผลิตในสำนักงานใหญ่ จ.นนทบุรี การวิจัยนี้จะใช้สถิติเชิงพรรณนา (Descriptive Statistics) และ สถิติเชิงอนุมาน (Inferential Statistics) ในการวิเคราะห์ข้อมูลผลการศึกษาพบว่ากลุ่มตัวอย่างส่วนใหญ่สังกัดสายงานรองผู้ว่าการบริหาร (รวห.) และรองผู้ว่าการพัฒนาโรงไฟฟ้า (รวพฟ.) มีตำแหน่งวิชาชีพวิศวกร (วศ.) ในระดับปฏิบัติการ (1-7) และ มีอายุงานมากกว่า 30 ปี ในส่วนของทัศนคติเกี่ยวกับโครงการปลูกป่า กฟผ. โครงการชีววิถีเพื่อการพัฒนาอย่างยั่งยืน และ โครงการแว่นแก้ว โดยรวมกลุ่มตัวอย่างมีทัศนคติเชิงบวก สำหรับ พฤติกรรมการมีส่วนร่วมในโครงการปลูกป่า กฟผ. โดยรวมกลุ่มตัวอย่างมีพฤติกรรมการมีส่วนร่วมในระดับน้อยที่สุด และ พฤติกรรมการมีส่วนร่วมในโครงการโครงการชีววิถีเพื่อการพัฒนาอย่างยั่งยืน และ โครงการแว่นแก้ว โดยรวมกลุ่มตัวอย่างมีพฤติกรรมการมีส่วนร่วมในระดับน้อยผลการทดสอบสมมติฐานการวิจัยพบว่า สายงานที่แตกต่างกันจะมีทัศนคติเกี่ยวกับโครงการปลูกป่า กฟผ. โครงการชีววิถีเพื่อการพัฒนาอย่างยั่งยืน และโครงการแว่นแก้ว แตกต่างกัน  และตำแหน่งวิชาชีพที่ต่างกัน จะมีทัศนคติเกี่ยวกับโครงการปลูกป่า กฟผ. โครงการชีววิถีเพื่อการพัฒนาอย่างยั่งยืน และโครงการแว่นแก้ว ไม่แตกต่างกัน  และระดับปฏิบัติการที่แตกต่างกันจะมีทัศนคติเกี่ยวกับโครงการปลูกป่า กฟผ. และโครงการแว่นแก้ว ไม่แตกต่างกัน แต่มีทัศนคติเกี่ยวกับโครงการชีววิถีเพื่อการพัฒนาอย่างยั่งยืนแตกต่างกัน  และ อายุงานที่แตกต่างกันจะมีทัศนคติเกี่ยวกับโครงการปลูกป่า กฟผ. และ โครงการชีววิถีเพื่อการพัฒนาอย่างยั่งยืนไม่แตกต่างกัน แต่มีทัศนคติเกี่ยวกับโครงการแว่นแก้วแตกต่างกัน และสำหรับ สายงานที่แตกต่างกันจะมีพฤติกรรมการมีส่วนร่วมในโครงการปลูกป่า กฟผ. โครงการชีววิถีเพื่อการพัฒนาอย่างยั่งยืน และโครงการแว่นแก้ว แตกต่างกัน  และตำแหน่งวิชาชีพแตกต่างกันจะมีพฤติกรรมการมีส่วนร่วมในโครงการปลูกป่า กฟผ. โครงการชีววิถีเพื่อการพัฒนาอย่างยั่งยืน และโครงการแว่นแก้ว แตกต่างกัน  และระดับที่แตกต่างกันจะมีพฤติกรรมการมีส่วนร่วมในโครงการปลูกป่า กฟผ. โครงการชีววิถีเพื่อการพัฒนาอย่างยั่งยืน และโครงการแว่นแก้ว แตกต่างกัน  และอายุงานที่แตกต่างกันจะมีพฤติกรรมการมีส่วนร่วมในโครงการชีววิถีเพื่อการพัฒนาอย่างยั่งยืน และโครงการแว่นแก้ว แตกต่างกัน แต่จะมีพฤติกรรมการมีส่วนร่วมในโครงการปลูกป่า กฟผ. ไม่แตกต่างกัน และในส่วนทัศนคติเกี่ยวกับโครงการปลูกป่า กฟผ. มีความสัมพันธ์กับพฤติกรรมการมีส่วนร่วมในเกี่ยวกับโครงการปลูกป่า กฟผ. ในระดับต่ำและ โครงการชีววิถีเพื่อการพัฒนาอย่างยั่งยืน มีความสัมพันธ์กับพฤติกรรมการมีส่วนร่วมในเกี่ยวกับโครงการชีววิถีเพื่อการพัฒนาอย่างยั่งยืน ในระดับต่ำ แต่ ทัศนคติเกี่ยวกับโครงการแว่นแก้ว ไม่มีความสัมพันธ์กับพฤติกรรมการมีส่วนร่วมในเกี่ยวกับโครงการแว่นแก้วทั้งนี้จากการศึกษามีข้อเสนอแนะในการเพิ่มการประชาสัมพันธ์กิจกรรมต่างๆให้มากขึ้น และสร้างความเข้าใจเกี่ยวกับโครงการความรับผิดชอบของสังคมให้เข้าใจไปในทิศทางเดียวกันทั้งองค์กร และควรกผลักดัน ส่งเสริม สนับสนุน ให้ผู้ปฏิบัติงานที่มีใจในการร่วมกิจกรรมความรับผิดชอบต่อสังคมมากกว่านี้ เพื่อส่งเสริมให้ผู้ปฏิบัติงานเข้าใจและเห็นถึงความสำคัญในการทำกิจกรรมเพื่อสังคม ชุมชน และสิ่งแวดล้อมขององค์กร